**Clybiau a Chymdeithasau**

**Cofnodi eich oriau gwirfoddoli**

Fel aelod o bwyllgor clwb neu gymdeithas, rydych chi'n rhoi o'ch amser er budd eich aelodau. Fel gwirfoddolwr, mae hyn yn golygu y gallwch chi gofnodi'ch oriau a gweithio tuag at Wobr Aber! Yn ogystal â hyn, bydd eich rôl yn cael ei chofnodi ar eich trawsgrifiad HEAR.

Drwy gofnodi'ch oriau, nid yn unig y gallwch chi ennill cydnabyddiaeth am eich holl waith caled a'ch ymrwymiad gydol y flwyddyn, ond gallwch hefyd wella'ch cyflogadwyedd drwy ddefnyddio'r oriau, y sgiliau a'r gweithgareddau rydych chi'n eu cofnodi i ychwanegu at eich CV neu'ch cais am swydd.

**Pa oriau allwch chi eu cofnodi?**

* Mynychu Hyfforddiant Pwyllgorau Undeb y Myfyrwyr
* Mynychu digwyddiadau neu gyfarfodydd h.y. Parthau a chyfarfodydd Pwyllgor
* Cynllunio a threfnu teithiau, digwyddiadau, cyfarfodydd wythnosol neu sesiynau hyfforddi
* Cynllunio a threfnu gemau/cystadlaethau
* Archebu neu drefnu cit
* Cyflwyno hyfforddiant nad ydych yn cael eich talu amdano
* Codi arian ar gyfer RAG neu elusennau eraill
* Ymgyrchu
* Delio â chyllid, h.y. cynnal cyfrif y clwb neu'r gymdeithas, sicrhau nawdd neu gyllidebu
* Rhedeg stondin yn Ffair y Glas, Ail Ffair y Glas neu unrhyw ddigwyddiad recriwtio arall
* Gyrru Bws mini

**Pa oriau allwch chi ddim eu cofnodi?**

* Mynychu digwyddiadau cymdeithasol, mynd ar deithiau, mynd i ddigwyddiadau neu gyfarfodydd wythnosol
* Cystadlu yn BUCS neu unrhyw gystadleuaeth arall
* Teithio yn ôl ac ymlaen i ddigwyddiadau, gemau a chystadlaethau a.y.b.

I ddechrau cofnodi'ch oriau a'ch sgiliau ewch i [www.aber.ac.uk/gwirfoddoli/cofnodieichoriau](http://www.aber.ac.uk/gwirfoddoli/cofnodieichoriau)

